Køb brugskunst og boligtekstiler fra mange kendte mærker - Mette Ditmer Yin-Yang - iSi - Sirius Kira - Felius Halloween
Serie: Felius Halloween iSi Easy Whip Mette Ditmer Yin-Yang Sirius Kira
Brands - Mette Ditmer Yin-Yang - iSi - Sirius Kira - Felius Halloween Pretpark-tragedie: Twee kinders oorleef wonderbaarlik | Maroela Media
Kate Goodchild en haar agt maande oue babadogtertjie. Foto: Facebook
Die twee vroue wat Dinsdag op ŉ rit by die Dreamworld-pretpark in Queensland, Australië, dood is, se twee kinders was saam met hulle op die rit en het wonderbaarlik oorleef.
Die oorledenes is intussen geïdentifiseer as Kate Goodchild (32), haar broer Luke Dorsett (35), sy lewensmaat Roozi Araghi (38) en Cindy Low (42).
Brian Codd, Queensland se assistent polisiekommissaris, het gesê die vier oorledenes en twee kinders was op die Thunder River Rapids-rit en die rit was amper op ŉ einde toe twee van die tuie gebots het. “Een van die tuie het agteroorgeslaan en van die mense wat daarop was, is in die vervoerband vasgekeer.” Twee kinders, ŉ tienjarige seun en 12-jarige meisie, het wonderbaarlik oorleef.
Luke Dorsett. Foto: Facebook
Volgens berigte was Low die ma van die tienjarige seun en Goodchild die ma van die 12-jarige meisie. Goodchild se man en agt maande ou babadogtertjies was nie op die rit nie.
Codd het intussen gesê die polisie sal ondersoek instel na bewerings dat die rit vroeër die dag probleme gegee het sowel as die vorige instandhouding van die rit en ander prosedures.
Dreamworld sal intussen vir nog ŉ paar dae gesluit wees. “Ons is diep geskok en baie hartseer oor wat gebeur het. Ons harte gaan uit na die families en geliefdes van die oorledenes,” het Craig Davidson, uitvoerende hoof van Dreamworld, gesê.
Wat ‘n afgryslike manier om te sterf. My hart gaan uit na die Families.
My hart gaan ook uit na d families